cyanic-selkie/wikianc huggingface dataset:
Privy Council vum Vereenegte Kinnekräich
De Privy Council eigentlech Her Majesty's Most Honourable Privy Council, ass e politesche Berodungsgremium vun der brittescher Monarchie.
Naturschutzgebitt Schnellert
D' Naturschutzgebitt Schnellert ass en Naturschutzgebitt zu Lëtzebuerg, an de Gemenge Bäerdref a Konsdref, dat duerch e groussherzoglecht Reglement vum 22. Mäerz 2017 geschafe gouf.
Et ass e Bëschgebitt, op enger Fläch vun 23,9 Hektar, uewenzeg an ënnerzeg vun de Fielswänn vum Lëtzebuerger Sandsteen, laanscht den Dall vun der Schwaarzer Iernz, südwestlech vun der Uertschaft Bäerdref. E klenge Wupp südlech vun der Dosbaach läit um Territoire vun der Gemeng Konsdref. Nieft dem speziellen Habitat laanscht d'Fielswänn a -splécken zeechent de Bësch sech och doduerch aus, datt en do praktesch net bewirtschaft gëtt a sech selwer iwwerlooss ass.
Phan Thiết
Phan Thiết ass eng Stad an der Provënz Bình Thuận am Vietnam. Et ass d'Haaptstad vun hirer Regioun.
D'Stad huet 189.619 Awunner (Stand: 2009) an eng Fläch vun zirka 206 km².
Christian Wolff (Schauspiller)
De Christian Wolff, gebuer den 11. Mäerz 1938 zu Berlin, ass en däitsche Schauspiller.
Hien huet a jonke Joren an enger Parti Filmer matgespillt, duerno ass hien haaptsächlech an der Tëlee opgetrueden. Hien ass besonnesch bekannt duerch d'Serie Forsthaus Falkenau (1989-2006) an där hien an 223 Episode matgespillt huet.
Servon-Melzicourt
D'Uertschaft läit am Dall vun der Tourbe, engem Niewefloss vun der Aisne.
Philip, Duke of Edinburgh
HRH, de Prince Philip, Duke of Edinburgh, gebuer am Schlass Mon Repos, op Korfu, als Prënz Philipp vu Griicheland an Dänemark, a gestuerwen den 9. Abrëll 2021 am Windsor Schlass, war de Prënz-Consort vun der brittescher Kinnigin Elisabeth II.
Hie war dat jéngst vu 5 Kanner vum Prënz Andreas vu Griicheland an Dänemark an der Prinzessin Alice vu Battenberg. Seng Kandheet huet hien, no engem Militärputsch, bei senger Mamm zu Paräis verbruecht. Seng Eltere ware getrennt, a seng Mamm hat psychesch Problemer, sou datt hien an de Joren dono bei verschiddene Familljememberen opgewuess ass. Wärend dem Zweete Weltkrich goung hie bei d'Royal Navy an huet 1947 déi brittesch Nationalitéit ugeholl, an huet och säin Numm vu Schleswig-Holstein-Sonderburg-Glücksburg a Mountbatten ëmännere gelooss an op den Titel Prënz vu Griicheland an Dänemark verzicht.
Den 20. November 1947 huet hien déi deemoleg brittesch Prinzessin an Throunfolgerin Elizabeth bestuet.
Wéinst senger militärescher Carrière an dem Status vu senger Fra hat hien eng ganz Rëtsch militäresch Graden: Lord High Admiral vum Vereenegte Kinnekräich, Admiral of the Fleet (Groussadmirol) vun der Royal Navy, Field Marshal (Feldmarschall) vun der British Army a Marshal of the Royal Air Force (Loftmarschall) vun der Royal Air Force.
An de Medie goufe seng geleeëntlech net ëmmer politesch korrekt Aussoe bei offiziellen Optrëtter gär erëmginn a kommentéiert.
Hien huet mat der Kinnigin Elizabeth 4 Kanner:
Loschbur-Mann
Loschbur-Mann ginn déi stierflech Iwwerreschter vun engem Mënsch genannt, déi de 7. Oktober 1935 bei Reiland am Dall vun der Schwaarzer Iernz, ënner engem Abri sous roche fonnt goufen, wou e begruewe gi war. Wéinst dem Lëschbur niewendrun krut en den Numm Loschbur-Mann oder Loschbur-Mënsch (och alt als Loeschbour oder Loschbour geschriwwen). D'Graf gouf vum Charles Weber entdeckt, deen zesumme mam Nicolas Thill a Marcel Heuertz am Mëllerdall no prehistoresche Spuere gesicht huet.
Philip, Duke of Edinburgh
Säi kompletten Titel war His Royal Highness The Prince Philip, Duke of Edinburgh, Earl of Merioneth and Baron Greenwich, Royal Knight of the Most Noble Order of the Garter, Extra Knight of the Most Ancient and Most Noble Order of the Thistle, Member of the Order of Merit, Grand Master and First and Principal Knight of the Most Excellent Order of the British Empire, Knight of the Order of Australia, Companion of the Queen's Service Order, Lord of Her Majesty's Most Honourable Privy Council, Member of Her Majesty's Privy Council for Canada.
Loschbur-Mann
Déi dräi Fuerscher, de Jean-Michel Guinet an den Dominique Delsate vum Naturmusée an de Foni Le Brun-Ricalens vum Centre national de recherche archéologique (CNRA), hu bei engem gréisseren internationale Projet matgeschafft, bei deem et drëms goung erauszefannen, vu wou a wéini d'Virfare vun den Europäer hierkéimen. Bis dohi war gewosst, datt zanter ongeféier 45.000 Joer Jeeër a Sammler, déi vu Klengasien hierkomm waren, do gelieft hunn, an eng zweet "Well" vu Mënschen aus Mesopotamien viru ronn 7.000 Joer derbäikoumen, déi Akerbau kannt a praktizéiert hunn. D'Gen-Analys vu verschiddene Skletter huet elo gewisen, datt duerno nach eng drëtt Grupp derbäikoum, déi aus dem nërdlechen eurasiatesche Raum hierkoum. Beim Loschbur-Mann konnte keng Spuere vun där Grupp a senge Genen nogewise ginn. D'Resultater vun där Fuerschung goufen am September 2014 an der Zäitschrëft Nature publizéiert.
NGC 47
Den NGC 47 ass eng Balkespiralgalaxis am Stärebild Cetus. Si gouf am Joer 1886 vum Ernst Wilhelm Leberecht Tempel entdeckt.
Pile ou face (Film)
Pile ou face ass e franséische Film vum Robert Enrico aus dem Joer 1980 no engem Roman vum Alfred Harris.
Bernot (Aisne)
Bernot ass eng Gemeng am franséischen Departement Aisne an der Regioun Hauts-de-France.
Pile ou face (Film)
Ëm wat geet et am Film?
D'Madame Morlaix ass aus der Fënster vun hirem Appartement gefall. Den Inspekter Baroni verdächtegt de Här Morlaix si aus der Fënster gehäit ze hunn...
Alexei Sergejewitsch Ionow
Den Alexei Sergejewitsch Ionow (op Russesch: Алексей Сергеевич Ионов), gebuer den 18. Februar 1989 zu Kingissepp am Oblast Leningrad, ass e russesche Foussballspiller op der Mëttelfeld-Positioun.
Zanter 2008 huet hien a russesche Foussballclibb, ënner anerem am Senit St. Péitersbuerg, an der Kuban Krasnodar, am Anji Machatschkala, am FK Dinamo Moskau gespillt, an zanter 2017 ass den Alexei Ionow e Spiller vum FK Rostow , ,.
Zanter 2011 spillt den Ionow an der russescher Foussballnationalekipp, , ,.
Standardmodell
De Standardmodell vun der elementarer Deelerchersphysik (SM) resüméiert déi weesentlech Erkenntnisser aus der Deelerchersphysik no dem aktuelle Kenntnisstand (Ufank vum 21. Joerhonnert). E beschreift all bekannten Elementardeelercher an déi wichteg Wiesselwierkungen ënnert hinnen: déi staark Wiesselwierkung, déi schwaach Wiesselwierkung an déi elektromagnéitesch Wiesselwierkung. Nëmmen déi (am Verglach ganz schwaach) Gravitatioun gëtt net berécksiichtegt.
Vum theoreetesche Standpunkt hier ass de Standardmodell eng Quantefeldtheorie. D'fundamental Bestanddeeler dervu si Felder, déi nëmmen an diskrete Packunge kënne geännert ginn; déi diskret Päck entspriechen an enger passender Duerstellung den observéierte Partikelen. De Standardmodell ass sou gebaut, datt d'Deelercher an d'Felder déi et beschreift d'Gesetzer vun der spezieller Relativitéitstheorie erfëllen. Gläichzäiteg enthält en d'Aussoe vun der Quantemechanik an der Quantechromodynamik.
Vill Prognosen, déi vum Standardmodell gemaach goufen, goufen mat Experimenter an der Deelerchersphysik bestätegt. Sou konnt zum Beispill d'Existenz vun elementaren Deelercher, déi duerch den theoreetesche Modell virausgesot goufen, bewise ginn.
Et gëtt Argumenter déi soen, datt de Standardmodell just een Aspekt vun enger nach méi breeder Theorie ass. Donkel Matière an donkel Energie ginn net am Standardmodell beschriwwen. Seng Aussoe féieren zu Widderspréch mat der allgemenger Relativitéitstheorie bei héijen Energien, wéi déi, déi beim Urknall opgetruede sinn. Zousätzlech mussen 18 Parameteren, deenen hir Wäerter net aus der Theorie ofgeleet kënne ginn, op Basis vun experimentelle Resultater bestëmmt ginn. Dat mécht de Modell zimmlech "flexibel" an e kann sech deemno, an engem gewësse Kader, den Observatiounen, déi tatsächlech gemaach gi sinn, upassen.
Geschicht
D'Iddi, datt all Matière aus elementaren Deelercher besteet, geet op d'mannst op dat 6. Joerhonnert v. C. zeréck. Am 19. Joerhonnert huet de John Dalton aus senger Aarbecht iwwer d'Stoichiometrie geschloss, datt all Element vun der Natur aus enger eenzeger Zort Deelercher besteet. D'Wuert Atom, nom griichesche Wuert ἄτομος, atomos ("ondeelbar"), huet zënterhier déi klengst Partikel vun engem chemeschen Element bezeechent. D'Physiker hunn allerdéngs séier entdeckt, datt d'Atomer net déi fundamentalst Deelercher sinn. Si sinn zesummegesat aus klengen Deelercher, den Elektronen, déi sech ëm den Atomkär befannen, de selwer aus Protonen an Neutronen zesummegesat ass. Ufanks vum 20. Joerhonnert goufen et grouss Fortschretter an der Nuklear- a Quantephysik mat der Entdeckung vun der Kärspaltung am Joer 1939 vum Lise Meitner (baséiert op Experimenter vum Otto Hahn) an der Kärfusioun am Joer 1932 vum Mark Oliphant. D'Entwécklung vun Deelerchesbeschleuniger nom Zweete Weltkrich huet et erméiglecht an den 1950er an 1960er Jore eng grouss Varietéit vun Deelercher z'entdecken. D‘theoretesch Formuléierung vum Standardmodell huet wärend den 1970er Jore stattfonnt. D'Entdeckung vum Higgs Boson erlaabt de Konsens zweschen der Theorie an dem Experiment an d'Aktualiséierung am Joer 2014 vun der Tabell vun de Komponente vun der Matière déi 2005 bei Geleeënheet vum weltwäite Joer vun der Physik etabléiert gouf.
Eethik
D'Eethik ass ee vun deene groussen Deelgebidder vun der Philosophie a befaasst sech mat der Moral, haaptsächlech wat hir Begrënnbarkeet ubelaangt. D'Eethik - an d'Disziplinnen, déi vun hir ofgeleet sinn, z. B. Rechts-, Staats- a Sozialphilosophie - gëtt och als „praktesch Philosophie“ bezeechent, well se sech mam mënschlechen Handele befaasst (am Géigesaz zu der „theoreetescher Philosophie“, zu deenen d'Logik, d'Erkenntnistheorie an d'Metaphysik als klassesch Disziplinne gezielt ginn).
Standardmodell
Vecteur-Bosonen: Wiesselwierkungsdeelercher
Am Standardmodell gëtt d'Interaktioun vun de Matièresfelder duerch abstrakt (mathematesch) Eichsymmetrie beschriwwen, wouduerch de Standardmodell eng Eichtheorie ass. D'Eichgruppe vun dem SM sinn U(1)_Y, SU(2)_L an SU(3)_c. Déi jeeweileg Charge vun dëse Symmetrië sinn déi (schwaach) Hyperluedung, de (schwaachen) Isospin an d'Faarfluedung. Déi dräi Wiesselwierkungen (elektromagnéitesch, schwaach a staark) déi zu den Interaktioune vun dem SM gehéieren entstinn aus dëse Gruppen.
D'Eichbosone vum Standardmodell hunn all e Spin (wéi och Matièredeelercher). De Wäert vum Spin ass 1, demno befollege se net de Pauli- Ausschléissungsprinzip, deen d'Fermionen aschränkt: Bosonen (z. B. Photonen) hunn also keng theoreetesch Limitt fir hir raimlech Dicht (Unzuel pro Volumen).
Eethik
Kuckt och
Moral
Standardmodell
Fermionen: Matièredeelercher
Déi 12 Standardmodell-Fermionen an déi net-elementar Deelercher, déi aus hinnen zesummegesat sinn, sinn no Konventioun déi Deelercher, déi "Matière" genannt ginn. Fermionen hunn e Spin 1⁄2 an no dem Spin-Statistik-Theorème respektéieren si de Pauli Ausschléissungssprinzip. All Fermion huet en entspriechenden Antipartikel. Fermionen, déi der Faarfwiesselwierkung ënnerleien, gi "Quark" genannt. Quarken droen och elektresch Luedung an e schwaachen Isospin. Déi aner Fermionen si "Leptonen" (liicht Deelercher). Zu hinne gehéieren déi dräi Neutrinoen, déi och keng elektresch Luedung hunn, sou datt si nëmme vun der schwaacher Wiesselwierkung beaflosst ginn. Elektron, Muon an Tau kënne wéinst hirer elektrescher Luedung och elektromagnéitesch wiesselwierken.
Aus praktesche Grënn si souwuel d'Leptone wéi d'Quarken an dräi "Generatiounen" opgedeelt, all mat jee enger Koppel vun Deelercher. D'Deelercher vun enger Koppel ënnerscheede sech an hirem Behuele mat Bezuch op d' SU(2)_L -Grupp an domat an hirer elektresch schwaacher Interaktioun - besonnesch ervirzehiewe sinn hir ënnerschiddlech elektresch Luedungen. Gläichwäerteg Deelercher vu verschiddene Generatiounen hu bal identesch Eegenschaften, den däitlechsten Ënnerscheed ass d'Mass déi mat der Generatioun eropgeet.
Higgs Boson
Den Higgs Boson ass keng direkt Konsequenz aus enger Symmetriebetruechtung, vermëttelt dofir och keng Interaktioun am Sënn vum Standardmodell a gëtt net als Austauschdeelchen ugesinn. Den Higgs Boson gëtt awer "gebraucht" fir déi elektroschwaach -Symmetrie ze briechen an doduerch dem Z an de W Bosonen hier Massen ze ginn. De 4. Juli 2012 gouf an engem Seminär um CERN ugekënnegt, datt Experimenter um Large Hadron Collider e Boson fonnt hunn, deen an allen bis elo ënnersichten Eegenschaften dem Higgs Boson entsprécht. Dëst konnte weider Miessunge konfirméieren.
Physik jenseits vum Standardmodell
De Standardmodell vun der Deelerchersphysik ka bal all deelchephysikalesch Observatiounen erklären déi bis elo gemaach goufen. Allerdéngs ass de Modell onkomplett, well d'gravitativ Wiesselwierkung net beschriwwe gëtt. Zousätzlech ginn et e puer oppe Froen an der Deelerchersphysik déi de Standardmodell net léise kann, wéi zum Beispill déi bestätegt, vun null verschidde, Mass vun den Neutrinoen.
Et ginn eng Rei vun alternative Modeller, op Basis vun deenen den etabléierte Standardmodell erweidert ka gi fir e puer Problemer besser kënnen ze beschreiwen. Déi bekanntst Approche fir nei Modeller si Versich, déi dräi Wiesselwierkungen déi am Standardmodell optrieden an eng grouss vereenegt Theorie (GUT) ze kombinéieren. Esou Modeller enthalen dacks Supersymmetrie, eng Symmetrie tëscht Bosonen a Fermionen. Eng aner Approche fir de Standardmodell ze erweideren ergëtt Theorië vun der Quantegravitatioun. Esou Approchen enthalen zum Beispill Stringtheorien, déi och d'GUT Modeller enthalen, a Loop Quantegravitatioun.
Eisebunnsstreck Pronsfeld-Waxweiler
D'Streck Pronsfeld-Waxweiler war eng Niewestreck vun der Westäifelbunn déi vun der Gare vu Pronsfeld fortgaangen ass a bis op Waxweiler gefouert huet.
D'Streck gouf zesumme mat der Eisebunnsstreck Pronsfeld-Neierbuerg de 6. Juli 1907 a Betrib geholl. Am Zweete Weltkrich goufe se sou staark beschiedegt, soudatt den Trafic eréischt konnt de 17. Oktober 1949 nees opgeholl konnt ginn.
Den 1. Januar 1966 gouf mam Persounentransport opgehalen, an am Mee 1987 war et och mam Giddertransport Schluss.
D'Streck war an Normalspuer (1435 mm), hat d'Streckennummer 3103 a war 8,5 km laang.
Um féieren Tracé gouf 2002 eng Vëlospiste ugeluecht.
Lew Iwanowitsch Jaschin
De Lew Iwanowitsch Jaschin (op Russesch: Лев Иванович Яшин), gebuer den 22. Oktober 1929 zu Moskau an och do gestuerwen den 20. Mäerz 1990, war e sowjeteschen (russesche) Foussballspiller op der Golkipp-Positioun, an och e fréieren Äishockeyspiller.
Hien huet seng Sportscarrière, ursprénglech als Amateurfoussballspiller, 1945 ugefaangen. Vun 1950 bis 1953 spillt de Jaschin och als Äishockeygolkipp an hat esouguer Succès an dësem Sport, awer war hie spéider ausschliisslech op Foussball ausgeriicht.
De Lew Jaschin huet a senger Profi-Foussballcarrière nëmme fir den FK Dinamo Moskau (1950–70) gespillt. Vun 1954 bis 1967 huet de Jaschin och 74-mol fir déi sowjetesch Foussballnationalekipp‎, ënner anerem an den Olympia-Matcher, gespillt. 1956 huet de Sportler zu Melbourne eng olympesch Goldmedail gewonnen.
De Lew Jaschin war ee vun de beschte Golkippe vun der RSFSR. Hie war den éischte Golkipp, deen de Ballon d'Or (1963) kritt hat, a gouf vu FIFA a vun IFFHS als de beschte "Kipper" vum 20. Joerhonnert consideréiert. An de "westleche" Länner gouf de Jaschin als Black Spider oder The Man in Black genannt.
De bekannte russesche Sänger a Schauspiller Wladimir Wyssozki huet dem Lew Jaschin säi Lidd Wratar (Вратарь, "Golkipp") dedicasséiert.
Hie war e Grousspapp vum Foussballtrainer, -spiller a Sportsenseignant Wassili Frolow.
An einem Freitag um halb zwölf
An einem Freitag um halb zwölf ass en däitsch-franséisch-italieenesche Film vum Alvin Rakoff aus dem Joer 1961.
Ëm wat geet et am Film?
De Frank Morgan an e puer Komplize plangen en Iwwerfall op e Geldtransporter.
Villette-sur-Ain
Villette-sur-Ain ass eng franséisch Gemeng am Departement Ain (01) an der Regioun Auvergne-Rhône-Alpes.
Villette-sur-Ain läit an der natierlecher Géigend vun der Dombes.
Falaise (Ardennes)
Falaise ass eng franséisch Gemeng an den Ardennen an der Regioun Grand Est am Dall vun der Aisne.
Serge Wilmes
De Serge Wilmes, gebuer de 6. Mee 1982 an der Stad Lëtzebuerg, ass e lëtzebuergeschen CSV-Politiker.
Hien huet zu Lëtzebuerg an zu Nanzeg Geschicht studéiert a mat engem Master ofgeschloss. Seng Diplomaarbecht, déi 2006 ënner der Leedung vum Historiker Michel Pauly op der Uni.lu realiséiert gouf, hat den Titel Die katholische Kirche Luxemburgs und die Abtreibungsdebatte in den 1970er Jahren.
Vun 2007 bis 2008 huet hien an de Staatsarchive geschafft. Vun 2008 bis 2014 war hie President vun der CSJ.
Den 11. Oktober 2011 gouf hien als Deputéierten an der Chamber vereedegt, wou en op d'Plaz vum verstuerwene Lucien Thiel nogeréckelt ass. Bei de Chamberwale vum 20. Oktober 2013 an deene vum 14. Oktober 2018 gouf hien erëmgewielt.
Bei de Gemengerotswalen 2017 gouf hien an de Gemengerot vun der Stad Lëtzebuerg gewielt, wou e Schäffe gouf. Bei deene vum 11. Juni 2023 gouf hien duer erëgewielt an och nees Schäffen.
Bambara (Sprooch)
Bambara (bm: Bamanankan/ߓߡߊߣߊ߲ߞߊ߲) gehéiert zum Mande-Aascht vun den Niger-Kongo-Sproochen.
D'Bambara-Sprooch gëtt vu ronn 4 Millioune Leit als Mammesprooch geschwat.
Et ass d'National- a Lingua-franca-Sprooch am Mali, an ass eng Minoritéitssprooch am Burkina Faso.
Gunnel Lindblom
D'Gunnel Lindblom, gebuer als Gunnel Märtha Ingegärd Lindblom den 18. Dezember 1931 zu Göteborg a gestuerwen de 24. Januar 2021, war eng schweedesch Schauspillerin, Filmregisseurin an Dréibuchautorin.
Si huet a bedeitende Filmer wéi Det sjunde inseglet (1957), Smultronstället (1957), Nattvardsgästerna (1962) an Tystnaden (1963) vum schweedesche Filmregisseur Ingmar Bergman matgespillt.
Philip Crowther
De Philip Crowther, gebuer 1981, ass e brittesch - däitsch - lëtzebuergesche Journalist.
Hien ass am Wäissen Haus Korrespondent fir ë. a. France 24, RTBF, RTL Télé Lëtzebuerg an de Radio 100,7 a Member vun der White House Correspondents' Association.
Am Kader vun der Vereedegung vum 46. US-amerikanesche President 2021 gouf hien international als polyglotte Journalist bekannt well hie fléissend op Franséisch, Spuenesch, Portugisesch, Englesch, Däitsch a Lëtzebuergesch kommentéiert huet.
Säi Liewen
De Philip Crowther ass als Bouf vun enger däitscher Mamm an engem englesche Papp zu Mamer opgewuess. Hie war am Stater Kolléisch, wou hien 2001 seng Première gemaach huet ier hien zu London um King's College Spuenesch studéiert huet a säi Studium 2008 mat engem Bachelor of Arts ofgeschloss huet. Hien huet och nach en Zousazstudium am Tëlee-Journalismus op der University of the Arts gemaach.
Ier hien op Washington geplënnert ass wou hien elo wunnt a schafft, war hie Reporter bei France 24 zu Paräis an huet ë. a. an Italien, Angola, Südafrika, Däitschland, Groussbritannien an a Libyen, Reportagë gemaach.
Bellerive-sur-Allier
Bellerive-sur-Allier ass eng Gemeng am franséischen Departement Allier an der Regioun Auvergne-Rhône-Alpes.
Order of the British Empire
De Most Excellent Order of the British Empire dacks ofgekierzt als Order of the British Empire (OBE), ass de jéngsten an deen am dackste verdeelte Ritteruerden am britteschen an an anere Commonwealth-Éierungssystemer.
E gouf de 4. Juni 1917 vum brittesche Kinnek George V. agefouert a besteet aus fënnef Klasse fir zivil a militäresch Distinctiounen. Bei den zwou ieweschten dervu kritt de Mann den Titel Knight an d'Fra den Titel Dame.
Wladimir Alexandrowitsch Astapowski
De Wladimir Alexandrowitsch Astapowski (op Russesch: Владимир Александрович Астаповский), gebuer de 16. Juli 1946 zu Brjansk a gestuerwen den 12. Abrëll 2012 zu Moskau, war e sowjeteschen (russesche) Foussballspiller op der Golkipp-Positioun.
Hien huet a senger Profiscarrière fir sowjetesche Clibb SKTschF Sewastopol (1966–68), PFK ZSKA Moskau (1969–80) an FC SKA-Chabarowsk (1981–82) gespillt. Vun 1975 bis 1977 huet den Astapowski och eelefmol fir déi sowjetesch Foussballnationalekipp, ënner anerem an den Olympia-Matcher, gespillt. 1976 huet de Sportler zu Montréal eng olympesch Bronzemedail gewonnen.
Boys on the Run (Film 2002)
Boys on the Run ass e Spillfilm vum lëtzebuergesche Regisseur Pol Cruchten aus dem Joer 2002.
Ëm wat geet et am Film?
De jonken Charlie McCarson kënnt wéinst Brandstëftung an e Jugendprisong. Do geet et rau zou, an hie léisst sech géint e puer Sue vum Joe beschützen. Zesumme lafen déi zwéi fort, a landen an der Natur. Si klauen e Kanu bis aus heiterem Himmel e Meedchen bei si stéisst. D'Raindrop ass och op der Flucht, virun der Gewalt vu sengem Stéifpapp, deen e paramilitäreschen Terroristecamp an de Bierger leet. Elo muss si sech allen dräi retten.
Filmproduktioun
De Film ass eng amerikanesch-lëtzebuergesch-franséisch Koproduktioun. E krut 1999 an 2000 eng Produktiounshëllef vun am Ganze 16 Millioune Lëtzebuerger Frang vum Lëtzebuerger Filmfong.
Schong
E Schong (regional: Schung), vum Alhoudäitsche scuoh, ass déi gängegst Zort Gezei fir de Fouss. Seng éischt Funktioun ass et, fir de Fouss géint Verletzungen, Keelt a Knascht ze schützen.
E Schong setzt sech gewéinlech zesummen aus engem méi haarden Deel op der ënneschter Säit, der Suel, déi d'Fousssuel schützt, a meeschtens um Deel vun der Feescht duerch en Tallek méi oder manner liicht gehéicht ass, an aus engem ieweschten Deel, deen aus engem méi mëlle Material ass (traditionell aus Lieder, haut och aus Konschtlieder oder Stoft), an deen dat Iewescht vum Fouss ëmwéckelt an em Halt gëtt.
Boys on the Run (Film 2002)
Wat sot d'Press?
"Wenigstens die Kameraarbeit ist gelungen. Im technischen Bereich haben die fetten Fonds immerhin dafür gesorgt, dass Cruchten eine professionnelle Crew zusammenstellen konnte. Leider erzählen Cruchten und Feitler nichts Neues, wärmen Szenen aus ähnlichen Filmen auf. Die jugendlichen Schauspielerinnen geben ihr Bestes, doch ihre Darstellung kann nicht über das dürftige Szenario hinwegtäuschen. So bleibt denn ein sehr amerikanisierter Film, der unterschiedliche Gewaltherde überfliegt und Themen wie Freundschaft, Loyalität, Einsamkeit zwar anreißt, sie aber leider nicht vertieft."
"Bei so viel Schönheit kommt die eigentliche Geschichte fast zu kurz. Was wie das sensible Psychogramm eines vereinsamten Jugendlichen beginnt, wird bald zu einem ziemlich reißerischen Thriller, der leider eben deshalb nicht immer funktioniert, weil die Psychologie zu oft hinter den großen Effekten zurücksteht. Besonders die Tatsache, dass die wirklichen Motive der terroristischen Organisation im Dunkeln bleiben, macht es dem Zuschauer schwer, sich in die Story einzufühlen."
Weis
Weis ass e Familljennumm, deen ë. a. zu Lëtzebuerg geleefeg ass. Seng Etymologie léisst sech zeréckféieren entweeder a) op mhd. wīʒ ("wäiss") fir e besonnesch blonde Mënsch oder ee mat enger besonnesch heller Haut; oder b) op mhd. wīs, wīse "verstänneg, gescheit, mat Experienz"; oder awer op c) mhd. weise ("Weesekand").
Am Joer 1880 hunn zu Lëtzebuerg 691 Leit sou geheescht, 1930 waren et der 941 an 1981 der 1.038.
Leit mat deem Numm sinn ë. a.:
Schong
Deen eelste Schong, dee bis ewell fonnt gouf, ass 5500 Joer al a gouf an enger Hiel am Aserbaidjan fonnt.
Schong hunn, als Gezei, och e moudeschen Aspekt, soudatt Form, Faarf, asw. ëmmer nees geännert hunn. Och jee no Funktioun variéiert hir Form an Zesummesetzung.
Günter Herrmann (Foussballspiller 1939)
De Günter Herrmann, gebuer den 11. September 1939 zu Tréier, ass en däitsche Foussballspiller op der Mëttelfeld-Positioun.
Den Herrmann huet seng Profiscarrière 1955 am Foussballclub Eintracht Tréier ugefaangen. Vun 1959 bis 1963 huet hien am Karlsruher SC gespillt, an duerno war hie vun 1963 bis 1967 am FC Schalke 04, vun 1967 bis 1968 erëm zu Karlsruhe, a vun 1968 bis 1975 wéi en opgehalen huet mat spillen, war hie beim Schwäizer FC Sion.
Vun 1960 bis 1967 war hien am Kader vun der däitscher Foussballnationalekipp. Den Haapttrainer Sepp Herberger hat grouss Hoffnunge fir den Herrmann, awer hat de Spiller net genuch Ambitioune fir d'Carrière an der Nationalekipp, a sou huet hie just néngmol am Team gespillt.
De Günter Herrmann wunnt mat senger Fra am Schwäizer Kanton Valais. Hien huet och als Entrepeneur geschafft.
Castle Keep
Castle Keep ass en US-amerikanesche Krichsfilm vum Sydney Pollack aus dem Joer 1969 nom Roman mam selwechten Numm vum William Eastlake.
Ëm wat geet et am Film?
Um Enn vum Zweete Weltkrich besetzen US-amerikanesch Zaldoten e Schlass an de belschen Ardennen. Am Schlass gi vill kulturell wäertvoll Schätz versuergt. Awer an der Ardennenoffensiv gëtt Schlass mat all senge Konschtwierker vun den däitschen Truppen zerstéiert.
Schiltz
Schiltz ass e Familljennumm, dee besonnesch am westmëtteldäitsche Raum an zu Lëtzebuerg geleefeg ass. Et ass ursprénglech e Patronym deem seng Etymologie sech zeréckféiere léisst op e Virnumm, dee vum alfranséische Giles ofgeleet ass an deen dem haitegen Numm Gilles entsprécht. Dëse geet zeréck op lat. Aegidius.
Am Joer 1880 hunn zu Lëtzebuerg 738 Leit sou geheescht, 1930 waren et der 916 an 1981 der 979.
Leit mat deem Numm sinn ë. a.:
Unter Ausschluß der Öffentlichkeit (Film 1961)
Unter Ausschluß der Öffentlichkeit ass en däitsche Film vum Harald Philipp aus dem Joer 1961.
Ëm wat geet et am Film?
De Werner Rüttgen gëtt verdächtegt seng Fra ëmbruecht ze hunn, gëtt awer fräigesprach. Gläich drop bréngt hie sech selwer ëm. D'Sich nom Mäerder vu senger Fra geet weider...
Grivy-Loisy
Grivy-Loisy ass eng franséisch Gemeng an den Ardennen an der Regioun Grand Est.
D'Gemeng läit un der touristescher Strooss Rimbaud-Verlaine.
Georges Ulveling (1861)
De Georges Ulveling, gebuer den 29. Juli 1861 a gestuerwen zu Mamer de 15. Juli 1916, war e lëtzebuergeschen Affekot, Distriktskommissär a Regierungskommissär fir d'Eisebunn.
De Georges Ulveling huet säin Affekotestudium den 20. Mee 1884 ofgeschloss a gouf als avouéierten Affekot de 5. August 1887 zougelooss.
Hie war vun 1896 bis 1902 Distriktskommissär.
Den 1. Oktober 1902 gouf hien 1. Regierungskommissär fir d'Eisebunnen.
Diddeleng
Diddeleng ass eng Kadastersektioun an der Gemeng Diddeleng déi, bis Diddeleng de 4. August 1907 eng Stad gouf, nieft Butschebuerg a Biereng eng vun den dräi Uertschaften an der Diddelenger Gemeng war. Diddeleng ass eng vun den 12 Stied am Groussherzogtum Lëtzebuerg.
Zu Diddeleng stoung déi éischt modern integréiert Schmelz vu Lëtzebuerg an dofir gëtt d'Stad och nach Forge du Sud genannt.
Geographesches
Diddeleng läit am Nordoste vum loutrengesche Minettsbaseng um Bord vun der Cuesta vum Bajocium am Dall vun der Diddelengerbaach.
Ragtime (Film 1981)
Ragtime ass en US-amerikanesche Film vum Miloš Forman aus dem Joer 1981 no engem Roman vum E. L. Doctorow.
Magda Schneider
D'Magda Schneider, gebuer de 17. Mee 1909 zu Augsburg, a gestuerwen den 30. Juli 1996 zu Berchtesgaden, war eng däitsch Schauspillerin.
Ragtime (Film 1981)
Ëm wat geet et am Film?
Am Ufank vum 20. Joerhonnert gëtt e schwaarzen Jazzpianist ongerecht vun engem Wäisse behandelt. Hie versicht zu sengem Recht ze kommen...
Magda Schneider
Si ass d'Mamm vun der Schauspillerin Romy Schneider.
Um Spaweck
Magda Schneider op filmportal.de
Diddeleng
Geographesches
De Süde vum Dall, wou grouss Industrieanlage stinn, ass vun Osten hier vun den Héichte vum Doggerplateau begrenzt an no Norden an Nordoste geet en op an den Dall vun der Gander a vun der Uelzecht.
Topographesches
Am Nordweste steet eng eenzel Kopp de Gehaansbierg, ee sougenannten Ëmlafbierg, mat enger Héicht vu 405 m, op deem Iwwerreschter vun enger Buergruin a réimescher Festung ze fanne sinn.
Déi héchst Plaz ass de Ginzebierg deen eng Héicht vu 424 m (NG-L) huet, an ënner deem op engem Plateau op enger Héicht vu 417,5 Meter den RTL's-Sender steet, deen e bei klorem Wieder op méi wéi 20 km gesi kann.
Den déifste Punkt ass am Thilleweier op der franséischer Grenz op 256 m.
Biller aus enger onroueger Zäit
Biller aus enger onroueger Zäit ass e lëtzebuergeschen Documentaire a Kuerzfilm vum Bernie Zeches aus dem Joer 1993.
De Film gouf mat Biller aus den Archive vum Centre national de l'audiovisuel (CNA) erstallt. E gouf am Hierscht 1993 an der Emissioun Hei elei gewisen.
Ammerschwihr
Ammerschwihr (op Héichdäitsch: Ammerschweier) ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Grand-Corent
Grand-Corent ass eng franséisch Gemeng am Departement Ain (01) an der Regioun Auvergne-Rhône-Alpes.
Grand-Corent läit an der natierlecher Géigend vun der Dombes um leschte géie Kamm vum Revermont. Vu Grand Corent aus huet een eng schéi Vue op de géien Dall vum Ain.
Kiyotsugu Hirayama
De Kiyotsugu Hirayama (japanesch: 平山清次), gebuer den 13. Oktober 1874 zu Sendai a gestuerwen den 8. Abrëll 1943 war e japaneschen Astronom.
Hien ass fir seng vill Entdeckunge vun Asteroide bekannt. Hien huet och erkannt datt vill Asteroide bal déi selwecht Bunnen, Exzentrizitéiten a Schréiten hunn. Doropshin huet hien d'Theorie opgestallt, datt déi sech no enger katastrophaler Kollisioun vu groussen Asteroiden an der Vergaangenheet gebilt hunn. D'Asteroide-Familljen sinn domat säi Wierk.
De Moundkrater Hirayama ass zesummen no him an dem Shin Hirayama (1868-1945) genannt. Och een Asteroid, den Hirayama gouf him zu Éiere sou genannt.
Coupelle-Neuve
Coupelle-Neuve ass eng franséisch Gemeng am Kanton Fruges am Departement Pas-de-Calais.
Kayser
Kayser ass e Familljennumm, deen ë. a. zu Lëtzebuerg geleefeg ass. Seng Etymologie léisst sech zeréckféieren op dat mhd. Wuert fir de Keeser; ursprénglech ass wuel eng besonnesch räich, glécklech oder stolz Persoun sou genannt ginn.
Am Joer 1880 hunn zu Lëtzebuerg 628 Leit sou geheescht, 1930 waren et der 847 an 1981 der 822.
Leit mat deem Numm sinn ë. a.:
Prekmuresch
Prekmuresch oder Übermuresch, Pannonesch-Sloweenesch (slow.: prekmurščina, prekmurski jezik, prek.: prekmürščina, prekmörščina, prekmörski jezik, prekmürski jezik, oder panonska slovenščina) zielt zu de südslawesche Sproochen, et asse eng separat sloweenesch Mondaart mat 80-90 dausend Riedner a Slowenien, an Übermurland (Prekmurje) an an Ungarn (bei Szentgotthárd).
Dës slawesch Sprooch huet d'Graphemer ü an ö, charakteristesch sinn och déi heefeg Diphthonger ou, au, ej, aj. D'Téin, D'Intonatioun an d'Palataliséierung ass och anescht wéi am Sloweeneschen.
Deen eelste bekannten Text, deen op Prekmuresch geschriwwe gouf, ass aus dem 16. Joerhonnert. Et ass d'Al Gesank-Buch aus Martjanci (Stára martijanska pesmarica, Stara martjanska pesmarica). De Ferenc Temlin huet dat éischt gedréckte Buch an där Sprooch publizéiert: Mali katechismus ("Klenge Katchëssem") vum Martin Luther. Den István Küzmics an de Miklós Küzmics hunn d'Bibel iwwersat (Nouvi Zákon/Neit Testament, Szvéti evangyeliomi/Helleg Evangelien).
Karl G. Jansky Lecture
Ënner de Präisdréier si bis elo sechs Nobelpräisdréier (Townes, Chandrasekhar, Penzias, Wilson, Fowler, Taylor) ze fannen.
Präisdréier
A Klameren der Titel vum Virtrag.
NGC 48
Den NGC 48 ass eng Balkespiralgalaxis am Stärebild Andromeda. Si gouf de 7. September 1885 vum amerikaneschen Astronom Lewis A. Swift entdeckt.
Faïencerie Dondelinger
Geschicht
Si gouf 1797 vum Jean-Henri Dondelinger gegrënnt, an an de Gebaier vun der Abtei Iechternach amenagéiert, déi den Dondelinger gesteet hat, nodeem déi ënner dem Directoire verstaatlecht gi waren. Dobäi huet hie véier Brenniewen am Schëff vun der Kierch gebaut; ee Kierchtuerm gouf als Kamäin ëmfunktionéiert. 1816, wéi den Dondelinger gestuerwen ass, hunn do 100 Leit geschafft. De Jean-Henri Dondelinger jun., säi Jong, huet du mat 29 Joer, d'Firma iwwerholl. Deem säi Schwoer, de Jean-Gaspard Müller, huet him dobäi gehollef, mä geschwë sinn déi zwéi getrennt Weeër gaangen: Jiddereen huet zwéin Iewen als Ierwe kritt.
Dem Müller seng Part
De Müller ass den 23. Abrëll 1836 gestuerwen. Doropshin huet de Jean-François Boch säin Deel vun der Fabrick, via d'Société d'Industrie luxembourgeoise opkaf. Hien huet nei Iewen installéiere gelooss, mä schonn 1843 war et eriwwer mat der Produktioun, déi net rentabel war. D'Société d'Industrie luxembourgeoise huet d'Manufaktur der Lëtzebuerger Regierung verkaaft, déi an de Gebaier eng Kasär amenagéiert huet, fir do de Jeeërbatailloun vum Lëtzebuergesche Bundeskontingent ënnerdaach ze bréngen.
Dem Dondelinger seng Part
Den Dondelinger sengersäits huet 1840 mat der Produktioun opgehalen. 1845 huet e säin Deel vun de Gebaier dem Clausener Drécker an Tapéitefabrikant Jacques Lamort verlount. 1850, wéi den Dondelinger jun. gestuerwen ass, huet de Lamort d'Faïencerie vu sengen Ierwen ofkaf. 1856 huet dem Lamort säi Jong Charles d'Nofolleg iwwerholl, an d'Joer drop zu Sierck-les-Bains eng weider Manufaktur opgemaach.
1862 gouf de Willibrordus-Bauveräin gegrënnt, dat, nodeems de Chouer vun der Basilika an ee Koup gefall war, a gefaart gouf, och de Rescht vun der Kierch géif zesummefalen. De Veräin huet Sue gesammelt, fir d'Kierch ze restauréieren. Iwwerdeems gouf d'Parzeläinsproduktioun an aner Deeler vun de Gebaier vum fréiere Klouschter verlagert. 1868 gouf déi nei opgeriicht Basilika ageweit.
De Charles Lamort huet iwwerdeems 1862 zwéin nei Iewen am Gaart vum fréiere Klouschter opriichte gelooss. Zu där Zäit hunn 69 Aarbechter do geschafft. Wéi de Lamort vun Iechternach fortgeplënnert ass, huet de Jean-Henri Dondelinger III. d'Direktioun vun der Fabrick, déi säi Grousspapp gegrënnt hat, iwwerholl, an en drëtten Uewe bäibaue gelooss.
Yves Afonso
Den Yves Afonso, gebuer den 12. Februar 1944 zu Saulieu an och do gestuerwen den 21. Januar 2018 war e franséische Schauspiller.
Den Yves Afonso war am Kino a ville klengen awer och grousse Niewerollen ze gesinn. Dernieft huet hien awer och a villen TV-Filmer an och an TV-Serie matgespillt. Am Kino krut hie Rollen a Filmer vu bekannte Regisseure wéi: Jean-Luc Godard, Bertrand Tavernier, Claude Lelouch an Yves Boisset.
Your Chicken Died of Hunger
Your Chicken Died of Hunger ass e Kuerzfilm vun der lëtzebuergescher Regisseurin Beryl Koltz aus dem Joer 2002.
Ëm wat geet et am Film?
Dräi Männer ginn op eng Konschtfoire, wou si d'Haaptwierk wëlle klauen: eng Foto vun engem gouerege Poulet, déi den Titel Your Chicken Died of Hunger ("Däi Poulet ass erhéngert") dréit.
Filmproduktioun an -promotioun
Fir d'Produktioun vum Film krut d'Produktiounsgesellschaft Samsa Film deemools e Subsid an Héicht vu fënnef Millioune Lëtzebuerger Frang, haut ronn 124.000 Euro, vum Lëtzebuerger Filmfong.
De Film ass eleng 2002 op 21 Filmfestivalle gelaf, an 2003 op véier weideren.
Association des parents d'enfants mentalement handicapés
D'Association des parents d'enfants mentalement handicapés (APEMH) ass eng lëtzebuergesch Associatioun, déi 1967 vun Eltere vu Kanner mat engem Handicap gegrënnt gouf. Am Joer 1986 gouf aus der Asbl eng Fondatioun, d'Fondation APEMH. Dës Fondatioun regroupéiert véier Asblen:
Hale-Observatoire
Zwéin Observatoiren deele sech den Numm Hale-Observatoire. Deen een ass um Mount Wilson an deen anere steet um Mount Palomar a Kalifornien. Den Astronom George Ellery Hale ass de Grënner vu béiden Observatoiren. Si ware mat dem Hooker-Reflekter um Mount Wilson (Duerchmiesser vum Haaptspigel: 2,5 Meter) an dem 5-Meter-Spigel vum Hale-Teleskop um Mount Palomar iwwer jeeweileg ronn drësseg Joer mat de weltwäit gréissten Teleskopen ausgerëscht. Am Joer 1970 goufen déi béid Observatoiren zu Éiere vum Hale ëmgenannt.
Association des parents d'enfants mentalement handicapés
D'APEMH konzentréiert sech haaptsächlech op Leit mat geeschtegem Handicap. No de Grënner ass hir Haaptmissioun, d'Rechter an d'Interesse vun dëse Leit ze verteidegen, geneesou wéi d'Gestioun vun verschiddene Strukturen a Servicer, dat heescht deene betraffene Leit d'Méiglechkeet ginn, an der Gesellschaft integréiert ze ginn.
D'APEMH ass zu Lëtzebuerg mat fënnef Strukturen, déi duerch d'ganzt Land verdeelt sinn, ganz gutt vertrueden a bitt Servicer fir all Alter un: vun zwéi Méint u kënnen handicapéiert Kanner an der Maison Relais TOPOLINO opgeholl ginn, Erwuessener kënne bis zu hirem Doud an de Strukture bleiwen, sief et am Accueil de Jour oder an engem fixe Gebai, wou se kënne schlofen.
Muhammad Ali
De Muhammad Ali [], gebuer als Cassius Marcellus Clay, Jr. de 17. Januar 1942 zu Louisville am Kentucky, a gestuerwen den 3. Juni 2016, war en US-amerikanesche fréiere professionelle Boxer, deen zu de Beschten am Schwéiergewiicht an der Geschicht vun deem Sport gezielt gëtt.
Association des parents d'enfants mentalement handicapés
Servicer
D'APEMH bitt an deene verschiddene Strukturen ënnerschiddlech Servicer un, wéi zum Beispill eng Wunnecht iwwert eng länger Dauer. Se bidden awer och den Accueil temporaire un, wou ee fir e puer Deeg kann hi goen a gär opgeholl gëtt. Doniewent gëtt et awer och de sougenannten Accueil de jour, wou een ëmmer nëmme fir een Dag higeet a mat dem Personal bei verschiddenen Ateliere matmaache kann.
D'APEMH bitt awer net nëmme Servicer op feste Plazen un, mä reest och am Lëtzebuerger Land ronderëm, beispillsweis mam Service d'Accompagnement et de Suivi (SAS). Hei kréien déi geeschteg handicapéiert Leit eng Ënnerstëtzung am Alldag doheem.
Muhammad Ali
Am Alter vun 22 Joer gouf hie fir d'éischt Weltmeeschter am Schwéiergewiichtsboxen.
Association des parents d'enfants mentalement handicapés
Servicer
Dëse Service gëtt gär mam Service de Soutien et Aide à Domicile (SeSAD) verwiesselt. Bei dem SeSAD handelt et sech ëm e Service, dee sech éischter ëm déi méi technesch a maschinell Hëllef bei engem doheem këmmert.
De Service spécialisé d'accompagnement et de soutien de personnalité (SCAF) riicht sech un Eltere mat handicapéierte Kanner, oder awer un handicapéiert Erwuessener mat Kanner, déi och entweeder een Handicap hunn oder net. Heibäi handelt et sech also éischter ëm eng Hëllef fir déi Erwuessen.
Muhammad Ali
Hien ass och bekannt fir säi politescht Engagement an den 1960er an 1970er Joren: Sou huet hie sech fir d'Unerkennung vun de Schwaarzen an Amerika agesat a sech der Nation of Islam ugeschloss a säin Numm geännert. 1967 huet hien aus Gewëssensgrënn refuséiert, sech an d'Arméi (fir de Vietnamkrich) anzéien ze loossen, wouropshin him säi Boxtitel oferkannt gouf, an e fir eng Rëtsch Joren net méi huet däerfen an den USA boxen. 1971 huet dat Iewescht Geriicht him Recht ginn.
Association des parents d'enfants mentalement handicapés
Servicer
TOPOLINO nennt sech d'Maison Relais zu Nidderkuer, déi sech ëm Kanner mat Entwécklungsproblemer oder aner Schwächte këmmert, an dat fir Kanner am Alter tëschent zwéi Méint a véier Joer.
Muhammad Ali
Dono huet hien nach zweemol, 1974 an 1978, de Weltmeeschtertitel am Schwéiergewiicht gewonnen. Hien ass och bekannt fir bei historesche Boxmatcher matgemaach ze hunn, dräimol géint den Joe Frazier, an eng Kéier, an The Rumble in the Jungle zu Brazaville, géint den George Foreman.
Hiroki Kōsai
Den Hiroki Kōsai (japanesch:香西 洋樹), gebuer den 8. Februar 1933 zu Kurashiki ass e japaneschen Astronom.
Association des parents d'enfants mentalement handicapés
Servicer
Ee weidere Service fir déi Jonk ass de Centre d'Activités, de Réadaptation et de Rencontre (CARR). Dëse Service gëtt ugebuede fir Jonker tëschent 5 a 16 Joer niewent der Schoul.
Centre Nossbierg
De Foyer Centre Nossbierg zu Esch-Uelzecht gouf de 15. Dezember 1972 opgemaach an ass wuel déi gréisst Struktur vun der APEMH hei zu Lëtzebuerg. Hei fënnt een ënner anerem deeglech Aktivitéiten, en Accueil de Jour an de CARR. Dëse Centre besteet aus aacht Gebaier, déi all ganz no beienee leien.
Hiroki Kōsai
De Kosai ass Matentdecker vun 93 Asteroiden an der Zäit tëscht 1976 an 1986, dovun 92 zesumme mam Kiichirō Furukawa. .
Muhammad Ali
1999 gouf hie vum Internationalen Olympesche Comité zum "Sportler vum Joerhonnert" gewielt.
Hiroki Kōsai
De Kosai ass och Matentdecker vum Koméit D / 1977 C1 (D / Skiff-Kosai).
Association des parents d'enfants mentalement handicapés
Domaine du Château
Am Domaine du Château zu Betteng op der Mess am Bettenger Schlass fënnt ee verschidden Ateliers protégés, wéi zum Beispill eng Gäertnerei, e Keramik-Atelier, eng Metzlerei oder e landwirtschaftleche Betrib.
Parc Housen
Am Joer 2003 gouf dëse Foyer am Norde vum Land a Betrib geholl. Hei gi Jonker nieft der Schoul hin, an awer och Erwuessener, wou si a verschiddenen Atelieren, wéi zum Beispill dem Schräineratelier oder der Restauratioun, beschäftegt ginn.
Märchepark Beetebuerg
Och am bekannte Beetebuerger Märchepark ginn handicapéiert Leit beschäftegt, sief et am Ëmgang mat den Déieren oder awer an der Restauratioun oder dem Sanitaires-Beräich.
Domaine de Limpach
Dëse Foyer Domaine zu Lampech ass nach am Plangen, respektiv am Bauen, mä soll, wann e fäerdeg ass, eng 200 Leit ophuelen. Hei sollen och Atelieren entstoen, déi zum Beispill dem Ëmgang mat Déieren, Restauratioun an eng Bäckerei ubidden.
Aloe polyphylla
D'Aloe polyphylla ass eng Bléieplanzenaart aus der Gattung vun den Aloen (Aloe) aus der Famill vun den Affodillplanzen (Asphodelaceae). Se gouf 1934 vum südafrikanesche Biolog Neville Stuart Pillans beschriwwen,.
D'Aart ass am lesothesche Gebitt vum Drakensberge (Maloti)-Biergmassiv endeemesch. En eenzele Specimen gouf awer op der Grenz an der südafrikanescher Provënz Fräistaat gemellt. D'Informatioun iwwer d'Subpopulatioun vu KwaZulu-Natal ass onkloer an net konfirméiert. D'Planz ass ganz rar, a steet ënner internationalem Naturschutz.
Die Stunde, die du glücklich bist
Die Stunde, die du glücklich bist ass en däitsche Film vum Rudolf Jugert aus dem Joer 1961.
Aloe polyphylla
D'Aloe polyphylla ass eng sukkulent Planz mat kengem oder ganz kuerzem Still. D'Blieder sinn donkelgréng, breet, an an ongewéinlecher Spiralform arrangéiert; jiddwer Planz huet ronn 150 Blieder. D'Blumme si blatzeg-rout, saumonsrosa oder (rar) giel. Dës Aloenaart blitt am Fréijoer an am Fréisummer,.
Die Stunde, die du glücklich bist
Ëm wat geet et am Film?
D'Vera Berg huet Erfolleg am Beruff. Si lieft fir hir Carrière bis si sech an den Entreprener Bönisch verléift. Awer hiert Gléck gëtt duerch eng schwéier Krankheet ënnerbrach…
Aloe polyphylla
D'Chromosomenzuel: 2n=14.
Ukrainesch
Ukrainesch (uk: українська мова) ass eng vun de meeschtgeschwate slawesche Sproochen. Schrëftlech Beispiller vum Ukrainesch sinn zanter dem 10. Joerhonnert beluecht.
Aloe polyphylla
D'Aloe polyphylla ass d'Nationalblumm vum Lesotho. Si ass och och als Heelplanz bekannt, an ass a botanesche Gäert populär.
Ukrainesch
Ukrainesch ass offiziell Landessprooch an der Ukrain an am net-unerkannten, mä de facto onofhängege Staat vun Transnistrien, souwéi eng regional unerkannt Sprooch a Rumänien, Serbien, der Slowakei, Polen, Kroatien a Bosnien an Herzegowina.
D'Schrëft baséiert sech op dat kyrillescht Alphabet. D'Transkriptioun an dat laténgescht Alphabet kann op sëllegen Aart a Weise geschéien - zu Lëtzebuerg gëtt sech meeschtens un d'Transkriptiounsreegele vum Duden gehalen.
Ukrainescht Alphabet
Ukrainesch gëtt mam ukraineschen Alphabet geschriwwen (ukr.: українська абетка oder український алфавіт), wat dem kyrilleschen Alphabet (ukr.: кирилична абетка oder кирилиця) entstaamt.
Coupelle-Vieille
Coupelle-Vieille ass eng franséisch Gemeng am Kanton Fruges am Departement Pas-de-Calais.
Vico Torriani
De Vico Torriani, gebuer als Ludovico Oxens Torriani den 21. September 1920 zu Genf a gestuerwen de 26. Februar 1998 zu Agno am Tessin, war e Schwäizer Schlagersänger, Schauspiller, Televisiouns-Moderateur a Kachbuchauteur.
Mikael Agricola
De Mikael Agricola, eigentlech Mikael Olavinpoika (= Jong vum Olav), ëm 1509 zu Pernaja (Pernå) gebuer an den 9. Abrëll 1557 zu Uusikirkko (Nykyrka) gestuerwen, war ee finneschen Humanist, Theolog a Reformator. Hie gëllt als de Papp vun der finnescher Literatursprooch.
Liewen a Wierk
Den Agricola, deem säi Papp Bauer war (dofir "Agricola" als Numm), ass warscheinlech am südfinneschen Duerf Torsby, an der Par Pernaja, op d'Welt komm. Hien ass zweesproocheg tëscht senger schweedescher Mammesprooch an der finnescher Sprooch opgewuess.
1536 huet de Bëschof Skytte den Agricola op d'Universitéit vu Wittenberg geschéckt, fir sech do weiderzebilden. Do hat hien, ë. a., de Luther an de Philipp Melanchthon als Professeren. 1539 ass de frëschgebakene Magister Agricola no Finnland zeréckgaangen.
De Mikael Agricola gouf Doumhär (Kanoniker), also Member vum Kapitel vun der Kathedral vun Turku, an och - bis 1548 - Rekter vun der Latäinschoul vun där Stad. 1548 gouf hien du Koadjutor vum Bëschof Skytte, a 1550, no deem sengem Doud, selwer Bëschof vun Turku, allerdéngs - grad wéi säi Virgänger - ouni peepstlech Zoustëmmung. A senger neier Positioun huet den Agricola sech mat méi Energie wéi de Martin Skytte fir d'Intresse vun der Reformatioun agesat, déi am schweedesche Räich, mat de Bridder Laurentius an Olaus Petri, schonn eng Zäitchen um Virmarsch war.
1549 (oder 1550?) huet de Mikael Agricola d'Birgitta Olavintytär (+ 1595) bestuet, mat där hien ee Jong krut, de Christian Agricola, dee 1583 an der Kathedral vun Uppsala (Schweden) zum Bëschof vu Reval (haut Tallinn, an Estland) geweit sollt ginn.